Κομητεία του Λα Μαρς

Η Κομητεία του Λα Μαρς ήταν μία μεσαιωνική γαλλική κομητεία, που αντιστοιχεί περίπου στο σύγχρονο νομό του Κρεζ και στο βόρειο μισό του Ωτ Βιέν.

Το Λα Μαρς εμφανίστηκε για πρώτη φορά ως ξεχωριστό φέουδο γύρω στα μέσα του 10ου αι., όταν ο Γουλιέλμος Γ΄ δούκας της Ακουιτανίας, την παραχώρησε σε έναν από τους υποτελείς του, τον Μπόζο Α¨, ο οποίος πήρε τον τίτλο του κόμη. Τον 12ο αι. η κομητεία πέρασε στον Οίκο των Λουζινιάν. Ήταν επίσης μερικές φορές κόμητες του Ανγκουλέμ και κόμητες του Λιμουζέν.

Η κομητεία οφείλει το όνομά της στη θέση της, καθώς τον 10ο αι. ήταν μία συνοριακή περιοχή μεταξύ του δουκάτου της Ακουιτανίας και των κτήσεων των Φράγκων βασιλέων στην κεντρική Γαλλία. Αρχικά ήταν μία μικρή περιοχή αποκομμένη εν μέρει από το Λιμουζέν και εν μέρει από το Πουατού. Η έκτασή της αυξήθηκε κατά τον 13ο αι., μετά την οποία, ωστόσο, παρέμεινε αμετάβλητη μέχρι την εποχή της Γαλλικής Επανάστασης.

Με το τέλος του άτεκνου κόμη Γκυ το 1308, οι κτήσεις του στο Λα Μαρς κατασχέθηκαν από τον Φίλιππο Δ΄ της Γαλλίας. Το 1314 ο βασιλιάς έκανε το Λα Μαρς μία πρόσοδο (appanage) για τον νεότερο γιο του, τον πρίγκιπα, μετέπειτα Κάρολο Δ΄ . Αρκετά χρόνια αργότερα, το 1327, το Λα Μαρς πέρασε στα χέρια του Οίκου των Βουρβόνων. Η οικογένεια του Αρμανιάκ την κράτησε από το 1435 έως το 1477, όταν αυτή επέστρεψε στους Βουρβόνους.

Το 1527 το Λα Μαρς καταλήφθηκε από τον Φραγκίσκο Α΄ και έγινε μέρος των κτήσεων του γαλλικού στέμματος. Διαιρέθηκε στο Άνω Μαρς και στο Κάτω Μαρς, με τα κτήματα τού πρώτου να συνεχίζονται μέχρι τον 17ο αι. Από το 1470 μέχρι την Επανάσταση, η επαρχία βρισκόταν υπό τη δικαιοδοσία του κοινοβουλίου του Παρισιού.

 Κόμητες του Λα Μαρς 

 Δυναστεία του Λα Μαρς 
 Μπόζο Α΄ ο Γηραιός, κόμης του Λα Μαρς και κόμης του Περιγκόρ (958 – 988)
 Αλδεβέρτος Α΄, κόμης του Λα Μαρς και του Περιγκόρ (988 – 997)
 Μπόζο Β΄, κόμης του Λα Μαρς και του Περιγκόρ (988 – 1010)
 Βερνάρδος Α΄ (1010 – 1041)
 Η κόρη του, Αλμόδις, παντρεύτηκε αρχικά τον Ούγο Ε΄ κύριο των Λουζινιάν και ο γιος τους, Ούγος ΣΤ΄, κληρονόμησε αργότερα την κομητεία του Λα Μαρς ιδίω δικαιώματι.
 Aλδεβέρτος Α΄ (1047 – 1088), γιος του Bερνάρδου Α΄
 Η κόρη του, επίσης ονομαζόμενη Αλμόνδις, παντρεύτηκε πριν από το 1086 τον Ρογήρο τον Πουατεβέν, από τον Οίκο του Μονγκομερύ.
 Μπόζο Γ΄ (1088 – 1091), γιος του Aλδεβέρτου Γ΄
 Ο Εύδης Α΄, γιος του Βερνάρδου Α΄, πιθανότατα κυβέρνησε ως επίτροπος για τον ανιψιό του Μπόζο Γ΄ (1088).

 Δυναστεία των Λουζινιάν 
 Ούγος Α΄, γιος του Ούγου Ε΄ κυρίου του Λουζινιάν και της Aλμόδις του Λα Μαρς
 Ούγος Β΄ (1102 – 1151)
 Ούγος Γ΄ (1151 – 1165)
 Ούγος Δ΄ ο Καφέ (1203 – 1219)
 Ούγος Ε΄ (1219 – 1249)
 Ούγος ΣΤ΄ (1249 – 1260)
 Ούγος Ζ΄ (1260 – 1275)
 Ούγος Η΄ (1270 – 1303)
 Γκυ (1303 – 1308)
 Γιολάντα (1308 – 1314)
 Προσαρτήθηκε από τον Φίλιππο Δ΄ της Γαλλίας και δόθηκε ως εισόδημα (appanage) στον γιο του Φιλίππου Δ΄, Κάρολο Δ΄ τον Ωραίο.

 Δυναστεία των Καπετιδών 
 Κάρολος ο Ωραίος (1314 – 1322)
 Κατά τη διαδοχή του Καρόλου στον θρόνο το 1322, αντάλλαξε την κομητεία με τον Λουδοβίκο των Βουρβόνων για την κομητεία του Κλερμόν.

 Δυναστεία των Καπετιδών-Βουρβόνων 
 Λουδοβίκος Α΄ του Μπουρμπόν (1322 – 1341)
 Ιάκωβος Α΄ των Βουρβόνων (1341 – 1362)
 Πέτρος Β΄ των Βουρβόνων-Λα Μαρς (1362)
 Ιωάννης Α΄ των Βουρβόνων-Λα Μαρς (1362 – 1393)
 Ιάκωβος Β΄ (1393 – 1438), νυμφεύτηκε την Ιωάννα Β΄ της Νάπολης

 Δυναστεία του Αρμανιάκ 
 Βερνάρδος, κόμης του Παρντιάκ και του Λα Μαρς, δούκας του Νεμούρ (1438 – 1462) (στο όνομα τής συζύγου του, Ελεονώρας, κόρης του Ιακώβου Β΄)
 Ιάκωβος του Αρμανιάκ, 4ος δούκας του Νεμούρ, κόμης του Παρντιάκ και του Λα Μαρς, δούκας του Νεμούρ (1462 – 1477)
 Το 1477, ο Ζακ καταδικάστηκε για προδοσία και τα εδάφη του κατασχέθηκαν από τον Λουδοβίκο ΙΑ΄ της Γαλλίας .

 Δυναστεία των Καπετιδών-Βουρβόνων 
 Πέτρος Β΄ των Βουρβόνων (1477 – 1503)
 Κάρολος Γ΄ των Βουρβόνων, κόμης των Μονπενσιέ, Μπωζέ, Λα Μαρς και Φορέζ. δούκας του Μπουρμπόν (1505 – 1525)

 Ο Οίκος της Ορλεάνης διεκδικεί την κομητεία του Λα Μαρς 
Ο τίτλος απονεμήθηκε στον Τιμπώ, νεότερο γιο του Ερρίκου, του Ορλεανιστή διεκδικητή του θρόνου της Γαλλίας.
 Πρίγκιπας Τιμπώ, κόμης του Λα Μαρς (1948–1983)
 Πρίγκιπας Ροβέρτος, κόμης του Λα Μαρς (γενν. 1976, κατέχει τον τίτλο από το 1983)

 Δείτε επίσης 
 Μαρκιωνίες
 Επαρχίες της Γαλλίας

 Παραπομπές 

 Εξωτερικοί σύνδεσμοι 


Κατηγορία:Ιστορία της Ωτ-Βιέν
Κατηγορία:Ιστορία της Σαράντ
Κατηγορία:Ιστορία του Σαντρ-Βαλ ντε Λουάρ
Κατηγορία:Ιστορία της Νέας Ακουιτανίας
Κατηγορία:Πρώην επαρχίες της Γαλλίας
Κατηγορία:Κομητείες της Γαλλίας